**Ministru kabineta rīkojuma projekta “Par valsts nekustamā īpašuma Rīgas ielā 54A, Jelgavā ieguldīšanu akciju sabiedrības “Latvijas valsts meži” pamatkapitālā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu Meža likuma 4. panta otrajā daļā noteiktā uzdevuma un akciju sabiedrības ”Latvijas valsts meži” vispārējā stratēģiskā mērķa izpildi, kā arī vidēja termiņa stratēģijā 2017.–2021. gadam noteikto, Ministru kabineta rīkojuma projekts (turpmāk – rīkojuma projekts) paredz atļaut Zemkopības ministrijai (turpmāk – ministrija) ieguldīt akciju sabiedrības ”Latvijas valsts meži” (turpmāk – LVM) pamatkapitālā valsts nekustamo īpašumu – Rīgas ielā 54A Jelgavā (kadastra Nr. 0900 035 0005).  Rīkojuma projekts stāsies spēkā tā parakstīšanas brīdī Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 3. panta pirmās daļas 4. punkts un 40. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts īpašums Jelgavā, Rīgas ielā 54A, kadastra Nr. 0900 035 0005 (turpmāk – īpašums), ir ierakstīts Jelgavas pilsētas zemesgrāmatas nodalījumā Nr. 1000 0008 9870 uz valsts vārda ministrijas personā. Ar ministrijas 2003. gada 6. maija rīkojumu Nr. 136 (7.punkts) īpašums nodots LVM valdījumā un apsaimniekošanā un nav nepieciešams ministrijas valsts pārvaldes funkciju nodrošināšanai.  Atbilstoši Nekustamā īpašuma valsts kadastra informācijas sistēmas datiem kā īpašuma lietotāja ir reģistrēta LVM.  Īpašuma sastāvā ietilpst:   1. zemes vienība ar kadastra apzīmējumu 0900 035 0005 15,9799 ha platībā (zemes vienības lietošanas mērķis – 0201 Zemes, uz kuras galvenā saimnieciskā darbība ir mežsaimniecība); 2. būve “Mašīnu šķūnis” (kadastra apzīmējums 0900 035 0005 002) 217,70 m2 platībā, ekspluatācijas uzsākšanas gads – 1968.; 3. būve “Noliktava” (kadastra apzīmējums 0900 035 0005 003) 73,30 m2 platībā, ekspluatācijas uzsākšanas gads – 1968.; 4. būve “Noliktava” (kadastra apzīmējums 0900 035 0005 008) 39,40 m2 platībā, ekspluatācijas uzsākšanas gads – 1968.; 5. būve “Kantoris” (kadastra apzīmējums 0900 035 0005 009) 132,40 m2 platībā, ekspluatācijas uzsākšanas gads – 1977.; 6. būve “Siltumnīca” (kadastra apzīmējums 0900 035 0005 010) 85,50 m2 platībā, ekspluatācijas uzsākšanas gads – 1985.; 7. būve “Drenāžas sūkņu stacija” (kadastra apzīmējums 0900 035 0005 013) 21,10 m2 platībā, ekspluatācijas uzsākšanas gads – 1984.; 8. būve “Šķūnis” (kadastra apzīmējums 0900 035 0005 014) 19,90 m2 platībā, ekspluatācijas uzsākšanas gads 2001..   Zemes vienības ar kadastra apzīmējumu 0900 035 0005 kopējās platības (15,9799 ha) sadalījums pa lietošanas veidiem ir šāds:   * lauksaimniecībā izmantojamā zeme – 13,9248 ha (t.sk. aramzeme 13,7439 ha, augļu dārzs 0,1809 ha); * ūdensobjektu zeme – 0,8417 ha (t.sk. zeme zem ūdeņiem 0,8417 ha); * zeme zem ēkām – 1,1045 ha; * zeme zem ceļiem – 0,1089 ha.   Uz zemes vienības ar kadastra apzīmējumu 0900 035 0005 atrodas zemes īpašniekam nepiederoša būve ar kadastra apzīmējumu 0900 035 0005 015, kas ietilpst patstāvīgā būvju īpašuma Rīgas ielā 54A, Jelgavā (kadastra Nr. 0900 535 0001) sastāvā. Īpašuma tiesības uz minēto būvi pieder akciju sabiedrībai “Latvijas valsts meži” un ir nostiprinātas Jelgavas pilsētas zemesgrāmatas nodalījumā Nr.1000 0058 0660, par ko liecina minētā nodalījuma II. daļas 1.iedaļas ieraksts Nr.1.1.  Uz minētās zemes atrodas vēl piecas zemes īpašniekam nepiederošas būves ar kadastra apzīmējumiem 0900 035 0005 001, 0900 035 0005 004, 0900 035 0005 005, 0900 035 0005 006 un 0900 035 0005 007, kas nav reģistrētas zemesgrāmatā, bet to pirmsreģistrācija kadastrā ir veikta, ievērojot Nekustamā īpašuma valsts kadastra likuma 43. pantā noteikto.  Minēto būvju būvniecību uz valsts zemes īsteno LVM, izmantojot starp ministriju un LVM noslēgtajā Valsts nekustamā īpašuma pārvaldīšanas līgumā noteiktās būvniecības tiesības.  Būves ar kadastra apzīmējumu 0900 035 0005 001 nodošana ekspluatācijā plānota 2019. gada sākumā (būvatļauja būvniecībai izdota 12.10.2017.).  Būves ar kadastra apzīmējumiem 0900 035 0005 004, 0900 035 0005 005, 0900 035 0005 006 un 0900 035 0005 007 ir pirmsreģistrētas, jo 12.04.2013. LVM noslēdza projektēšanas līgumu par tipveida ēku (reģionālo klientu centru, tostarp Zemgales reģiona klientu centra) skiču un tehnisko projektu izstrādi un to saskaņošanu saskaņā ar Latvijas Republikā spēkā esošajiem normatīvajiem aktiem.  Jelgavas pilsētas pašvaldības administrācijas būvvaldes būvatļauja ir izsniegta 15.11.2017.  Minēto būvju pamatreģistrāciju un datu aktualizāciju Nekustamā īpašuma valsts kadastra informācijas sistēmā LVM veiks atbilstoši normatīvo aktu prasībām pēc būvju nodošanas ekspluatācijā.  Ieguldot akciju sabiedrības “Latvijas valsts meži” pamatkapitālā nekustamo īpašumu Rīgas ielā 54A, Jelgavā (kadastra Nr. 0900 035 0005), zemi, uz kuras atrodas minētās būves, īpašumā iegūst zemesgrāmatā ierakstītas ēkas (būves) īpašnieks un plānoto būvju tiesiskais valdītājs LVM. Tā tiks nodrošināts nekustamā īpašuma vienotības princips un likvidēts dalītais īpašums, tāpēc rīkojuma projektā 1.punktā minētā nekustamā īpašuma atsavināšana ir iespējama bez zemes sadales procesa un bez papildu darbību veikšanas.  Ar Ministru kabineta 1999. gada 24. septembra rīkojumu Nr. 453 “**Par valsts akciju sabiedrības "Latvijas valsts meži" izveidošanu**” nodibināta neprivatizējama akciju sabiedrība "Latvijas valsts meži" valsts meža īpašuma pārvaldīšanai un apsaimniekošanai, kas ietver arī meža infrastruktūras objektu – meža autoceļu un meža meliorācijas sistēmu – būvniecību, kā arī kokaudzētavu, rekreācijas objektu un citas nepieciešamo infrastruktūru, tostarp klientu apkalpošanai paredzētu objektu, būvniecību.  Ministru kabinets ar 2016. gada 23. marta rīkojumu Nr. 227 “Par akciju sabiedrības "Latvijas Valsts meži" vispārējo stratēģisko mērķi un tās līdzdalības saglabāšanu sabiedrībā ar ierobežotu atbildību "Meža un koksnes produktu pētniecības un attīstības institūts"” ir noteicis LVM vispārējo stratēģisko mērķi: “Īstenot valdījumā nodoto valsts stratēģisko aktīvu, tai skaitā valsts meža īpašuma, ilgtspējīgu (ekonomiski izdevīgu, videi draudzīgu, sociāli atbildīgu) apsaimniekošanu un tam nepieciešamās infrastruktūras, pakalpojumu un zināšanu attīstību”. Atbilstoši minētajam ir izstrādāta un apstiprināta LVM vidēja termiņa darbības stratēģija 2017.–2021. gadam. Viens no LVM stratēģiskajiem mērķiem ir – attīstīt darba vidi, kas palielina darbinieku lojalitāti un atraisa pašmotivāciju, balstot LVM darbību uz klientu apkalpošanas kvalitātes paaugstināšanu. Minēto iespējams īstenot, arī attīstot reģionālos klientu apkalpošanas centrus, tostarp līdz 2020. gada 30. jūnijam uzbūvējot Zemgales reģiona klientu centru Jelgavā, Rīgas ielā 54A.  Ievērojot 2015. gada 5. marta likuma “Grozījumi likumā “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību”” normas, no 2017. gada 1. janvāra LVM vairs nav iespējams uz apsaimniekošanā (lietošanā) nodotās valsts zemes celt un zemesgrāmatā reģistrēt patstāvīgus īpašuma objektus, dibinot ar zemes īpašnieku jaunas brīvprātīga dalītā īpašuma tiesiskās attiecības. Problēmas risinājums iespējams, iegūstot klientu centra būvniecībai nepieciešamo zemi LVM īpašumā.  Saskaņā ar Ministru kabineta 2003. gada 29. aprīļa noteikumu Nr.245 “Zemkopības ministrijas nolikums” 25.6. apakšpunktu ministrija ir LVM kapitāla daļu turētāja ar valsts līdzdalību 100% apmērā. Saskaņā ar Publiskas personas kapitāla daļu un kapitālsabiedrību pārvaldības likuma 12. panta pirmo daļu kapitāla daļu turētāja pārstāvis pieņem lēmumu par sabiedrības pamatkapitāla palielināšanu. 2018. gada 3. decembra LVM ārkārtas akcionāru sapulcē tika pieņemts lēmums lūgt Ministru kabineta atļauju ieguldīt LVM pamatkapitālā valsts īpašumu Jelgavā, Rīgas ielā 54A, kadastra Nr. 0900 035 0005.  Īpašums, ievērojot Publiskas personas mantas atsavināšanas likuma 5. un 40. pantu, Publiskas personas kapitāla daļu un kapitālsabiedrību pārvaldības likuma 49. panta pirmo daļu un 94. panta pirmās daļas 9. punktu, ir novērtējams un ieguldāms LVM pamatkapitālā atbilstoši Komerclikuma 153. un 154. pantam, attiecīgi palielinot pamatkapitālu atbilstoši Komerclikuma 249. panta pirmajai daļai un 257. pantam.  Rīkojuma projekta 1. punktā minētā nekustamā īpašuma ieguldīšana LVM pamatkapitālā nav vērtējama kā komercdarbības atbalsts, jo LVM saskaņā ar Meža likuma 4. panta otrajā daļā noteikto īsteno valsts noteikto uzdevumu **–** valsts meža īpašumu pārvaldīšanu un apsaimniekošanu.  LVM pamatkapitālā ieguldāmais nekustamais īpašums ir nepieciešams LVM stratēģiskā mērķa īstenošanai.  Rīkojuma projekta 1. punktā minētajā īpašumā kopš tā nodošanas LVM valdījumā tiek nodrošināta meža un dekoratīvo stādmateriālu ražošana valsts meža atjaunošanas vajadzībām un realizācijai tirgūun tiks turpināta arī pēc tā ieguldīšanas pamatkapitālā.  Valsts nekustamais īpašums tiek atsavināts atbilstoši Publiskas personas mantas atsavināšanas likuma 3. panta pirmās daļas 4. punktā noteiktajam, t.i., ieguldot LVM pamatkapitālā.  Ieguldījums nepieciešams apbūves tiesības institūta specifikas dēļ, kas liedz reģistrēt kapitālsabiedrības būvi kā pastāvīgu īpašuma tiesību objektu uz pārvaldīšanā nodotas publiskās personas zemes. Ieguldījuma mērķis – nodrošināt zemes un būvju nedalāmības principu, LVM uzbūvējot Zemgales reģiona klientu apkalpošanas centru nevis uz citai personai piederošas zemes, bet gan uz LVM īpašumā iegūtas zemes, jo tā ar tiesību aktu tiks ieguldīta LVM pamatkapitālā.  Publiskas personas kapitāla daļu un kapitālsabiedrību pārvaldības likuma 94. panta pirmās daļas 9. punktā noteikts, ka tikai akcionāru sapulcei ir tiesības pieņemt lēmumus par pamatkapitāla palielināšanu. Akcionāru sapulce lēmumu par pamatkapitāla palielināšanu un pamatkapitāla palielināšanas noteikumiem un grozījumiem LVM statūtos pieņems pēc Ministru kabineta atļaujas saņemšanas.  Atbilstoši 2018. gada 26. novembra LURSOFT datiem 2018. gada 13. jūnijā reģistrētais LVM pamatkapitāls ir307 863 146 EUR. Pēc Īpašuma ieguldīšanas palielināsies LVM un valstij piederošo LVM akciju skaits.  Saskaņā ar Komerclikuma 154. panta pirmo daļu mantisko ieguldījumu novērtē un atzinumu par to sniedz persona, kas iekļauta mantiskā ieguldījuma vērtētāju sarakstā.  2018. gada 22. oktobra novērtējumu Nr. 18/V-3030 veica nekustamā īpašuma sertificēti vērtētāji Toms Blate un Edgars Šīns no SIA “Latio”, kam piešķirts LĪVA Kompetences uzraudzības biroja izsniegts sertifikāts nekustamā īpašuma vērtēšanai Nr.3. Tas atbilst Ministru kabineta 2010. gada 29. jūnija noteikumos Nr.598 “Noteikumi par kārtību, kādā ved mantiskā ieguldījuma vērtētāju sarakstu, un vērtētājiem izvirzītajām prasībām” ietvertajām prasībām.  Projekts paredz veikt mantisko ieguldījumu LVM pamatkapitālā. Īpašuma mantiskā ieguldījuma vērtība 2018. gada 22. oktobrī ir 1 652 000 EUR. Arī turpmāk 100% LVM akciju piederēs valstij (ministrijai), tāpēc valsts (ministrija) ar LVM starpniecību varēs nodrošināt kontroli pār Īpašuma izmantošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un LVM |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktu jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai, atvasinātas publiskas personas vai to iestādes funkciju nodrošināšanai noskaidro, Valsts sekretāru sanāksmē izsludinot attiecīgu Ministru kabineta rīkojuma projektu.  Rīkojuma projekts izsludināts Valsts sekretāru sanāksmē 2018. gada 6. decembrī (prot. Nr.48 16.§) VSS-1238). Tā kā divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas, vai to iestādes, nepieprasīja rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to iespējams atsavināt Atsavināšanas likumā noteiktajā kārtībā. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| |  |  |  | | --- | --- | --- | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. | | 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums neietekmē tautsaimniecību, ne arī valsts saimniecības nozari un nemaina administratīvo slogu. | | 3. | Administratīvo izmaksu monetārs novērtējums | Rīkojuma projekta tiesiskais regulējums neietekmē administratīvo slogu. | | 4. | Atbilstības izmaksu monetārs novērtējums | Nav. | | 5. | Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta. |   **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 0 | 0 | 0 | 0 | 0 | 0 |
| 2.1. valsts pamatbudžets | | 0 | 0 | 0 | 0 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | 0 | 0 | 0 | 0 |
| 3.1. valsts pamatbudžets | | 0 | 0 | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | 0 | 0 | 0 | 0 | 0 |
| 5. Precizēta finansiālā ietekme | | X | 0 | 0 | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Projekts šo jomu neskar. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | |
| 8. Cita informācija | Izdevumus, kas saistīti ar nepieciešamo izmaiņu izdarīšanu Latvijas Republikas Uzņēmumu reģistrā un Zemesgrāmatā, segs LVM, un valsts budžeta līdzekļi nebūs nepieciešami. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar projektu netiek mainīts normatīvais regulējums, ne arī tas neparedz ieviest jaunas politiskās iniciatīvas, tāpēc, pamatojoties uz Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktu, sabiedrības līdzdalība un komunikācijas pasākumi rīkojuma projekta sagatavošanas gaitā nav nepieciešami. Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” tīmekļvietnē www.vestnesis.lv. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un LVM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K.Gerhards

Rasnača 67027517

tamara.rasnaca@zm.gov.lv